**Teroristka**

**Premiéra: 4. 4. 2019**

Logline Production, Česká televize, innogy

ČR/Slovensko, 2019

Réžia: Radek Bajgar

Scenár: Radek Bajgar

Kamera: Lukáš Hyksa

Hudba: Jiří Hájek

Hrajú: Iva Janžurová, Martin Hofmann, Tatiana Vilhelmová, Pavel Liška, Eva Holubová, Jana Plodková, Kristina Svarinská

**Komédia *Teroristka* je príbehom učiteľky na dôchodku, ktorá celý život svojich žiakov učila, že základom všetkého je slušnosť a násilie nič nerieši. Lenže nakoniec zistí, že presne na toto gauneri spoliehajú.**

Hlavnou hrdinkou čiernej komédie ***Teroristka*** je Mária (***Iva Janžurová***), učiteľka na dôchodku, ktorá si jedného pekného dňa povie, že už si nechce pripadať ako krava, a keď jej proti arogantnému pôvodcovi lokálneho zla (***Martin Hofmann***) nepomôže ani starostka (***Tatiana Vilhelmová***), zoženie si zbraň a rozhodne sa urobiť to, čo väčšinu z nás občas napadne, ale hneď tú myšlienku vytesníme. Veľmi skoro však zistí, že ako je vražda zložitá morálne, je rovnako zložitá aj logisticky – napriek tomu, že jej bývalý žiak, momentálne v podmienke (***Pavel Liška)***, jej dáva cenné životné rady: *"Kriminalita len vyzerá jednoducho, pani učiteľka, ale potom sa vždy niečo poserie."*

O výbere témy režisér a scenárista filmu **Radek Bajgar** hovorí: *„ako sa tak posledné roky posúvajú hranice arogancie a hrubosti, grázli na všetkých úrovniach cítia, že môžu naozaj úplne všetko, pretože verejnosť to zase nejako zvládne. Normálni ľudia sa predsa nebránia. Hrozí však, že raz to preženú a niekto sa začne chovať ako ta naša učiteľka. Vo filme to môže byť vtipné, v realite to určite nebude.”* A k obsadeniu **Ivy Janžurovej** do hlavnej úlohy dodáva: *„Scenár som písal jednoznačne pre Ivu Janžurovú, bez nej by som do toho asi nešiel. To, čo tá postava zažije, je zároveň tragické a pritom to vyzerá veľmi zábavne. Divák si putuje s ňou a musí jej to všetko aj veriť, rozumieť jej aj v situácii, kedy robí extrémne veci. Komédia by mala byť o pravde a bolesti. A v tejto krehkej polohe je Iva Janžurová nedostižná.”*

Prístupnosť: nevhodné pre vekovú skupinu maloletých do 12 rokov

Žáner: komédia / dráma

Verzia: česká

Stopáž: približne 95 min (bude upresnené)

Formát: 2D DCP, zvuk 5.1